P R E D L O G

 Na osnovu člana 97. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 111/14-US, 117/14, 106/15 i 63/16-US) i člana 8. stav 1. Zakona o Narodnoj skupštini („Službeni glasnik RS“, broj 9/10),

 Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2020. godine, donela je

O D L U K U

o prestanku funkcije javnog tužioca

I

 1. Nerminu Koškovcu, javnom tužiocu u Osnovnom javnom tužilaštvu u Novom Pazaru, prestaje funkcija dana 19. septembra 2020. godine, zbog navršenja radnog veka.

 2. Stanislavu Stankoviću, javnom tužiocu u Osnovnom javnom tužilaštvu u Lebanu, prestaje funkcija dana 21. decembra 2020. godine, zbog navršenja radnog veka.

II

 Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ 2020. godine

NARODNA SKUPŠTINA REPUBLIKE SRBIJE

 PREDSEDNIK

 Maja Gojković

**O b r a z l o ž e nj e**

Članom 87. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 111/14-US, 117/14 106/15 i 63/16-US), utvrđeno je da funkcija javnog tužioca prestaje na lični zahtev, kad navrši radni vek, kad trajno izgubi sposobnost ili kad bude razrešen. Članom 89. utvrđeno je da funkcija javnog tužioca prestaje po sili zakona kad navrši 65 godina života.

Državno veće tužilaca je, u skladu sa članom 91. Zakona o javnom tužilaštvu, odlukama A broj 58/20, od 24. februara 2020. godine, koju je dostavilo Narodnoj skupštini (primljena pod brojem 118-336/20, 26. februara 2020. godine), utvrdilo da su se ispunili uslovi da Nerminu Koškovcu, javnom tužiocu u Osnovnom javnom tužilaštvu u Novom Pazaru, prestane funkcija po sili zakona 19. septembra 2020. godine, jer će navršiti 65 godina života, kao i da su se ispunili uslovi da Stanislavu Stankoviću, javnom tužiocu u Osnovnom javnom tužilaštvu u Lebanu, prestane funkcija po sili zakona 21. decembra 2020. godine, jer će navršiti 65 godina života.

Članom 97. Zakona o javnom tužilaštvu utvrđeno je da odluku o prestanku funkcije javnog tužioca donosi Narodna skupština.

Odbor za pravosuđe, državnu upravu i lokalnu samoupravu je, na 83. sednici održanoj 03. marta 2020. godine, konstatovao da će Nermin Koškovc navršiti radni vek 19. septembra 2020. godine, kao i da će Stanislav Stanković navršiti radni vek 21. decembra 2020. godine i utvrdio Predlog odluke o prestanku funkcije javnog tužioca Nerminu Koškovcu, javnom tužiocu u Osnovnom javnom tužilaštvu u Novom Pazaru, sa danom 19. septembrom 2020. godine, zbog navršenja radnog veka i Stanislavu Stankoviću, javnom tužiocu u Osnovnom javnom tužilaštvu u Lebanu, sa danom 21. decembrom 2020. godine, zbog navršenja radnog veka.